PATANJALI
రూ.20వేల కోట్ల టర్నోవర్‌పై ‘పతంజలి
న్యూఢిల్లీ, మే 5: పతంజలి గ్రూప్‌ రాబడులు 2018నాటికి 20వేల కోట్లకు చేర్చాలన్న లక్ష్యంతో బాబా రామ్‌దేవ్‌ కసరత్తులు చేస్తున్నారు. ఇప్పటికే పతంజలి గ్రూప్‌ టర్నోవర్‌ 10,561కోట్లకు చేరింది. పతం జలి గ్రూప్‌నకు దేశవ్యాప్తంగా 12వేలకుపైగా పంపిణీ నెట్‌వర్క్‌ ఔట్‌లెట్లు పనిచేస్తున్నాయి. వీటితోపాటు కంపెనీ తన ఎంపికచేసిన ఉత్పత్తుల కేటగిరీలో మార్కెట్‌ లీడర్‌గా నిలిచేయత్నం చేస్తున్నది. హరి ద్వార్‌ కేంద్రంగా ఉన్న ఎఫ్‌ఎంసిజి సంస్థ 10,561 కోట్ల రూపాయలు ఈ ఆర్ధిక సంవత్సరంలో సాధిం చింది. వచ్చే ఏడాదినాటికి రూ.20వేల కోట్లు దాటిపోతామని యోగా గురు బాబారామ్‌దేవ్‌ వెల్లడిం చారు. దేశవ్యాప్తంగా అనేక కేంద్రాల్లో కంపెనీ మెగా ఉత్పత్తి యూనిట్లను ఏర్పాటుచేస్తోంది.
నోయిడా, నాగ్‌ఫూర్‌, ఇండోర్‌ వంటి ప్రాంతాల్లో ఉత్పత్తి సామర్ధ్యం రూ.60వేల కోట్లకు చేరు తోంది. ప్రస్తుతం 35 వేల కోట్ల రూపాయలుగా ఉంది. నోయిడా కేంద్రంలో రూ.20 వేల కోట్లు ఉత్పత్తి సామర్ధ్యం ఉంది. నాగ్‌పూర్‌లో 15వేల కోట్ల ఉత్పత్తి సామర్ధ్యాన్ని 20వేల కోట్లకు చేరుస్తామని, ఇండోర్‌లో ఐదువేల కోట్ల ఉత్పత్తి సామర్ధ్యం ఉందని రామ్‌దేవ్‌ వెల్లడించారు. అంతేకాకుండా కంపెనీ పంపిణీ నెట్‌వర్క్‌ను కూడా పటిష్టంచేస్తోంది. పంపిణీదారుల నెట్‌వర్క్‌ను ప్రస్తుతం ఉన్న ఆరువేల నుంచి 12వేల ఔట్‌లెట్లకు పెంచుతోంది. మషాలాలు, పప్పుదినుసులు, వంటనూనెలు, బిస్కట్లు, బేకరీ, శీతలపానీయాలు, ఇతర మరికొన్ని ఉత్పత్తుల్లో తన మార్కెట్‌ పరిధిని పెంచుకోవాలని చూస్తోంది. 2016-17లో పతంజలి ఆయుర్వేద్‌ రూ.9634 కోట్లుగాఉంది. దివ్యఫార్మసీ ఉత్పత్తిచేస్తున్న ఆయుర్వేదిక్‌ ఔషధం రకూ.870 కోట్లకు చేరింది. ఈ ఆర్థికసంవత్సరంలో పతంజలి నెయ్యి 1467 కోట్లకు చేరింది.
దంత్‌కాంతి రూ.940 కోట్లుగా ఉంది. వ్యక్తిగత ంరక్షణ బ్రాండ్‌ కేశ్‌కాంతిలో రూ.825కోట్లుగా ఉంది. హెర్బల్‌ సబ్బుల బ్రాండ్లలో మార్కెట్‌ రాబడులు రూ.574కోట్లుగా ఉంది. దంత్‌కాంతి ప్రస్తుతం14శాతం మార్కెట్‌ వాటాతో ఉంది. తేనె రూ.350కోట్లునుంచి 500 లేదా రూ.600 కోట్లకు పెరుగుతుంది. ఇక ముడినువ్వులనూనె మార్కెట్‌ రూ.522కోట్లుగా ఉంది. ఈ మార్కెట్‌ రూ.1000 కోట్లకు పెరుగు తుందని అంచనా. కంపెనీ వివరాలను బట్టిచూస్తే ప్రస్తుతం షాంపూలో 15శాతం మార్కెట్‌ వాటాతో ఉంది. ఫేస్‌వాష్‌లో 14శాతం, డిష్‌ వాషర్‌లో 35శాతం, తేనెమార్కెట్‌లో 50శాతంగా ఉంది.